钦定古今图书集成/理学汇编/学行典/第213卷 > 周箓长
## 钦定古今图书集成/理学汇编/学行典/第213卷 > 周箓长

按《青州府志》：“周箓，长安丘人。少举止异凡儿，父母假
以新丽，不受。素清羸，母王孺人怜之，啖以果饼，终不
先食。父偶病，竟日立床头，命之去，去则屏息窗下寤
视之，立床头如故。稍长，取六经、小学、百家集读不辍，
为文必深思巂永冠童子军为督学所识。母王孺人
殁，庐墓所六年，昼夜作孺子泣，惨动道路。见古孝子”
言行，辄录书以志。景、思二叟闻而慕之，自徒步二百
里来造庐，留连数朝夕乃去。服阕归，妻孥瞥见不识，
已皤然翁矣。